
Sunt un autor așa zis „indie” (în engleză), ceea ce înseamnă că-mi public singură cărțile.  

Am foarte multă experiență în domeniul auto-publicării (self-publishing) pentru că am învățat în mod voit sau forțat. 

Deoarece primesc multe mesaje în care sunt întrebată cum am făcut, am decis să public această carte ca să ajut cum pot visătorii care doresc să-și ia soarta în propriile mâini. 

Dacă la finalul acestei cărți vei realiza că ți-am dat o idee sau te-am ajutat cu ceva, te rog să scrii o recenzie pe Amazon, Goodreads, Google și unde mai dorești tu. Fii generos cu stelele. 

Înscrie-te la scrisoare ca să primești, ocazional, informații relative la auto-publicare.  

Te invit, de asemenea, să te alături grupului Facebook, special creat pentru Autorii Români (și Moldoveni) Independenți. 

Disclaimer

Toate sfaturile din această carte sunt scrise în bună credință. Cum le folosești, este responsabilitatea ta. 

Câteva dintre linkurile din carte, sunt linkuri de afiliat. Nu te costă nimic dacă apeși pe ele. Asta este valabil doar pentru cărțile electronice. 

Legendă – Explicații – Lămuriri 

Te rog să nu fii aspru cu mine când vei citi de mai multe ori – în diferite capitole – despre aceleași lucruri (recenzii, de exemplu). Am făcut-o ca să subliniez importanța unui anumit aspect. 

Am publicat și în engleză o carte pe această temă: „Author for Life or for a Living?”

Doresc să te asigur că nu este traducerea ei, ci o carte complet diferită. 

Evidențiez asta în cazul în care ai citit-o. Dacă nu ai dat de ea, urmărește-mă pe rețelele de socializare căci o ofer gratuit de multe ori.  Asta este posibil numai pe Amazon (în format Kindle). 

Dacă te-ai născut după perioada comunistă, mai mult ca sigur vei recunoaște termenii în limba engleză explicați mai departe. 

Îi explic pentru oamenii care nu îi cunosc (poate) pentru că nu sunt mari utilizatori de tehnologie ca tinerii din ziua de azi. 

De câte ori vei întâlni cuvântul „indie autor”, vei citi „autor/i independent/independenți, auto-publicat/auto-publicați”. 

„Auto-publicat” este traducerea din engleză a cuvântului „self-published”. Așa cum „auto-publicare” este traducerea cuvântului „self-publishing”. 

„Autor” și „scriitor” vor fi folosite cu același sens deși, tehnic, ar trebui să aibă sensuri diferite. 

„Paperback” sau „print” înseamnă „cărți de hârtie” așa cum le știm din antichitate. 

„Cărțile electronice” sau „eBooks” sunt cărțile care se citesc pe diferite dispozitive  (device) electronice cum ar fi: eReader (Kindle, de exemplu), tabletă, smartphone, laptop, PC (computer). 

Pe Amazon acestea se numesc Kindle, pe alte platforme de auto-publicare se numesc: mobi, ePub, PDF, nume ce vin de la modul în care sunt formatate sau unde sunt publicate (kobo, este un alt exemplu). 

„Casele de editură tradiționale” sunt editurile care-ți publică cărțile fără bani, în format print (paperback). De obicei, mai ales în alte țări, acestea îți oferă un avans (bănesc) pentru a publica cu ele.  

„Editurile moderne” sunt editurile care-ți publică cărțile în schimbul banilor unde tu ești patronul muncii tale. Practic, auto-publici. 

Unele se numesc „edituri hibrid” ceea ce înseamnă că dacă o carte le atrage atenția în mod deosebit, editurile moderne ar putea să ți-o publice fără bani, în modul în care o fac editurile tradiționale. 

„Vanity press/Vanity publisher” sunt acele companii care la origine erau, sau au pretenția de a fi, „edituri tradiționale”. Acestea îți publică munca în schimbul banilor, luându-ți parte (o mare parte chiar) din drepturile de autor. 

Fii foarte atent la aceste companii. Când plătești ca să fii publicat, drepturile de autor ar trebui să rămână ale tale în proporție de 100%. 

Există numeroase „Vanity press” în lume, cred că și la noi. Aceste companii te contactează fără să fi auzit de ele și-ți trimit un contract prin poștă, aproape automat – fără să-ți fi citit cartea. 

Studiază contractul de mai multe ori și cercetează-i/le reputația. 

Eram cât pe ce să cad în plasa unei companii de genul. Noroc cu fratele meu, Sebi, care a investigat în numele meu. Aș fi dat-o-n bară rău de tot. 

Tot „edituri moderne” se numesc și „platformele de auto-publicare” – „self-publishing” adică editurile online unde-ți publici singur munca fără a plăti 1 Ron. 

Exemple:

	Amazon

	CreateSpace

	Lulu 

	Draft2Digital

	Google Books & Play

	iBooks

	Scribd, etc. 


În unele locuri vei citi că am publicat 12 cărți în engleză, în altele că am scris 10. „Publicat” nu este același lucru cu „scris”. Am scris 10 cărți dintre care 1 are două versiuni, iar alta include 2 cărți de memorii dintre cele 10 („Oranges at Christmas in a Communist Country + Ten Years in Italy, Three Weeks a Human = Humans Cursed by Geography in the Pursuit of Happiness”). 

Dacă găsești vreo greșeală gramaticală (de tastare, sintaxă, etc.), te rog să mă ierți. Româna mea nu este perfectă. Sunt foarte conștientă de asta și îmi este extrem de rușine. 

Draga mea soră, Săndica, zice: „Greșelile le văd numai cei care le caută, sau cei care vor să le vadă.” 

Recunosc că și mie îmi sar în ochi greșelile altor scriitori (bloggeri, jurnaliști, etc.), ale mele le văd numai după ce am publicat, nu când corectez (de mai multe ori). 

Natura umană. Critică. Vedem mereu așchia din ochiul altora, dar niciodată (sau rareori) bârna din ochiul nostru.  

Vreau să știi că fac tot posibilul să-ți ofer cărți lipsite de erori căci satisfacerea cititorilor, este prioritatea mea. 

Fără ei, fără tine, nu aș exista. 

Îți mulțumesc din suflet pentru încredere și înțelegere. 

Să ai parte de tot succesul din lume! 

Ce este succesul 

Succesul este ceea ce crezi tu că este. 

Pentru unii, succesul este înființarea unei familii, creșterea și educarea copiilor. 

Pentru alții este o funcție de răspundere. 

Unii sunt bucuroși să aibă un servici ca să-și poată plăti facturile și asta este succesul pentru ei. 

Mulți socotesc că o companie care acumulează bani, este un succes. 

Câștigarea unei competiții, trecerea unui examen, sunt succese pentru multe persoane.  

Pentru alții, numai participarea este un succes colosal. 

Unii văd ca un succes faptul că se pot ridica din pat dimineața.  Și ce bine înțeleg acest lucru... 

Anumiți scriitori numesc succes vinderea a 10 cărții, alții a 10 000. 

Și mai sunt acei oameni care consideră că succesul trebuie să fie ceva mondial. Faima, puterea, avuția. 

Pentru mine, este recunoașterea și aprecierea muncii mele. 

Nu sunt un scriitor de talie „mare” căci nu scriu pentru critici literari. 

Nu scriu pentru acei care caută nod în papură, și virgula care lipsește. 

Eu scriu pentru omul cu suflet, pentru vecinul de la bloc, pentru țăranul de pe câmp, pentru oierul de la stână, pentru prieteni, frați și colegi. 

Scriu pentru oamenii care sunt capabili să înțeleagă sensul poveștilor mele, fără să aibă un dicționar aproape. 

Scriu pentru cei ce nu se întreabă dacă știu care-i diferența dintre o metaforă și o alegorie. 

Scriu pentru oamenii care simt și văd ca mine. 

Cineva mi-a spus că scriu pe înțelesul tuturor. Și ce m-am mai bucurat când am auzit asta. Acesta este și scopul meu. 

Există destui scriitori din și pentru clasa de sus (precum Cioran, Eliade, ș.a.m.d.), trebuie să fie și unii din popor, pentru popor. 

Nu știu câți oameni sunt ca mine în lume. Dacă sunt puțini n-am să ajung niciodată la acel succes „mondial”.  

De-ar fi numai un singur om care apreciază și iubește poveștile mele,  tot m-aș considera o scriitoare de succes. 

Însă sper din inimă să fie mai mulți. De fapt, știu că sunt mai mulți. Numărul cărților vândute după ce am început să mă promovez, o demonstrează din plin. 

Cartea „14 Nuanțe de Roșu” a stârnit multe controversii și interes. 

Când va ieși în librării, are să fie un moment istoric. 

De ce scriu unii și pentru cine

De obicei, autorii scriu că simt acest impuls. Este o pasiune, o înclinație, un dar (talent), dacă vrei. 

Unii scriu ca să se vindece căci scrisul este terapeutic. Am scris despre asta și pe https://scriitorcristinag.blogspot.com, dar nu numai. 

[image: image]

Scriind, uiți de lume, uiți de tine, de cine ți-a făcut rău și de cine te iubește, dar nu puteți fi împreună. 

Când pui pe hârtie gânduri negative, probleme, experiențe tragice, acestea nu-ți mai par așa de negre, mari și insurmontabile. Făcând așa, poți decide să scrii trecutul și să mergi mai departe. Este de-ajuns să vrei să dai pagina. 

Încearcă când ești supărat pe cineva. Scrie ce ai vrea să-i spui dacă nu ai curajul să o faci în persoană. Scrie înainte de a găsi acest curaj, că, de multe ori, ne enervăm degeaba. 

Scrie tot ce simți, urlă pe hârtie cum ai vrea să urli în fața acelui om. Scrie tot, până la cel mai mic detaliu, fără restricții. Dă frâu liber tuturor gândurilor curate sau murdare. Nu te vede nimeni. Ești doar tu și hârtia. 

Când ai terminat, citește cu voce tare măcar o dată. Indicat ar fi să o faci de două sau de trei ori. Ar fi de preferat să faci asta departe de lume. Du-te pe malul mării, într-o pădure dacă locuiești aproape. Ia o oglindă cu tine.  

Urlă când citești ca și cum ai avea în față acea persoană.  Ascultă-te, uită-te în oglindă în timp ce urli. 

Ce vezi? 

Ce simți când îți auzi vocea în singurătate? 

Nu te îngrozești? 

Cum sună ecoul? 

Nu ți-e rușine de tine? 

Nu te simți vinovat? 

Întreabă-te dacă acel om chiar merită un asemenea tratament. Nu cumva erai sensibil în acel moment? Poate aveai o altă problemă pe suflet și ce ți-a zis a dat foc unui „stog de paie ce țineai la dos”. 

Pe cine ești nervos cu adevărat? 

Din ce cauză? 

Privește lucrurile dintr-o altă perspectivă și citește din nou, imaginându-ți că ce citești a scris altcineva ca să-ți urle ție.  

Ți-ar plăcea să auzi așa ceva? 

Are dreptul acea persoană să te insulte, să te acuze de lucruri ce poate nici nu gândești, de chestii ce nu ai făcut? 

Nu cumva și-a imaginat tot? 

Nu cumva este paranoic, absurd, orbit de durere din cine știe ce alte motive?

Că unii care suferă imens, se transformă în călăi, considerând că au acest drept deoarece au fost abuzați de niște ființe fără suflet. 

Nu, nimeni nu are dreptul să trateze rău pe cineva pentru că asta i s-a întâmplat și lui. 

Să fii bun este o decizie, nu o consecință. Și invers. 

După ce te-ai descărcat de nervi, dacă vrei să mergi înainte și să-i arunci în față omului care te-a supărat acele cuvinte, este treaba ta. Dar gândește-te la consecințe. 

Nu poți înjunghia în inimă pe cineva fără să te aștepți să moară. Cuvintele ucid exact ca faptele. Dar dacă faptele se pot repara în unele cazuri, cuvintele nu se pot lua înapoi niciodată. 

Le-ai aruncat, acolo rămân pe veci. Adio. 

Cei care scriu din impuls, scriu ceea ce simt, sperând să placă și altora. 

Căci orice s-ar spune, un scriitor nu scrie pentru el. În fundul inimii, oricine dorește recunoașterea. Mulți nu admit asta în fața oamenilor, așa cum nu o admit nici în fața lor, considerând dorința de recunoaștere o slăbiciune. 

Știi că multe femei susțin sus și tare că nu vor să se mărite, când de fapt, asta-și doresc cel mai mult? 

Am scris despre în „Fată Bătrână și Fericită”.

Cam așa este și cu unii scriitori. Notează că am scris „unii” și nu „toți”. Excepții sunt întotdeauna. 

În ziua de azi (dar nu numai), să fii scriitor poate fi un mare business. Azi este mai ușor (sau greu) datorită (sau din cauza) platformelor de auto-publicare. 

Depinde din ce perspectivă privești. 

Dac

